《栗里华阳窝辞 琴》
宋代·王质

写意兮凭声，寄无所兮夫何能陶我心。酤我醑我兮勿充，岂其馀兮于琴。

山空兮声出，溪空兮声澈。迟有弦兮何时，溪山兮为我流水而白雪。

虎溪石兮溅溅，灵山树兮栾栾。柏下之人已往兮，清吹毋为之轻弹。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。